# Cohn Albert

### A Wikipédiából, a szabad lexikonból.

Cohn Albert (Pozsony, 1814 – Párizs, 1877) a párizsi zsidó hitközség tanácsának elnöke

## [szerkesztés] Élete

Középiskoláit és az egyetemet 1826 óta Bécsben végezte, hol különösen a bölcseletet és keleti nyelveket tanulta; azután másfél évig magántanár volt a protestáns teológiai karnál ugyanott. 1836-tól Sylvestre de Sacy tanítványa lett Párizsban; azután a Rothschild James báró családjával, kinél húsz évig nevelő volt, Olaszországba utazott, hol Mezzofanti alatt keleti nyelvtanulmányait folytatta. 1839-ben zsidó vallási iskolát nyitott Párizsban és több zsidó-egyletet alapított. 1840-ben behozta a zsidó confirmatiót „institution religieuse" névvel és ezen célra olvasókönyvet irt, mely több kiadást ért. 1845-ben Algírba ment, hol az első zsidó-francia iskolát alapította. 1852-ben Jeruzsálembe utazott, hol zsidó kórházat, ipar- és női iskolát alapított; azután még Konstantinápolyban, Alexandriában, Kairóban és több helyt keleten alapított iskolákat. 1856-ban Párizsban Talmud-Thora-iskolát nyitott, melynek maga is egyik tanára volt.

## [szerkesztés] Munkái

Tudományos munkái a Journal Asiatique, Journal des Debats, Univers Izraélite s más hirlapokban jelentek meg.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/o/h/Cohn_Albert_ca79.html"

Kategória: Pedagógusok

##### Views

- Szócikk
- Vitalap
- Aktuális változat

##### Keresés